laion/Wikipedia-Exotic huggingface dataset:
ריצ'רד וילבור

ריצ'רד וִילבּוּר (באנגלית: Richard Wilbur;‏ 1 במרץ 1921 - 14 באוקטובר 2017) היה משורר ומתרגם אמריקאי, זוכה פרס פוליצר לשירה לשנת 1957 ו-1989. וילבור נולד בניו יורק ב-1 במרץ 1921, וגדל בצפון קלדוול, ניו ג'רזי. שירת בצבא ארצות הברית במהלך מלחמת העולם השנייה. למד לתואר שני באוניברסיטת הרווארד. ספר השירה הראשון שפרסם יצא לאור ב-1947. במהלך חייו פרסם ספרי שירה רבים שזכו להערכה. מלבד שירה עסק וילבור גם בתירגום. בין השאר תרגם קומדיות של מולייר ודרמות של ז'אן רסין. כמו כן פרסם מספר ספרי ילדים. וילבור נבחר עמית של האקדמיה האמריקאית לאמנויות ולמדעים בשנת 1959. בשנת 1994 קיבל את המדליה הלאומית לאמנויות. בשנת 2012, זכה לתואר דוקטור של כבוד מאוניברסיטת ייל. ריאיון עם ריצ'רד וילבור, 2009, באתר KWLS (באנגלית) ריצ'רד וילבור, באתר אנציקלופדיה בריטניקה (באנגלית) ריצ'רד וילבור, באתר "Find a Grave" (באנגלית) ריצ'רד וילבור, במסד הנתונים הקולנועיים IMDb (באנגלית) ריצ'רד וילבור, באתר MusicBrainz (באנגלית) ריצ'רד וילבור, באתר Discogs (באנגלית) ערך זה הוא קצרמר בנושא משוררים. אתם מוזמנים לתרום לוויקיפדיה ולהרחיב אותו.
אובאלה

אובאלה (בצרפתית: Obala) היא עיירה בקמרון שנמצאת באזור המרכז. אובאלה ממוקמת כ-32 ק"מ מבירת המדינה ומבירת האזור יאונדה. הטמפרטורה הממוצעת היא 21 מעלות צלזיוס. החודש הכי חם הוא מרץ (23 מעלות צלזיוס). החודש הכי קר הוא אוגוסט (18 מעלות צלזיוס). כמות המשקעים הממוצעת היא 1,847 מילימטרים בשנה. חודש אפריל הוא החודש שיש בו הכי הרבה גשם (354 מ"מ גשם), וחודש ינואר הוא החודש שיש בו הכי פחות גשם (7 מ"מ גשם). אובאלה ממוקמת ליד הכביש הלאומי N1 ונמצאת כ-2 ק"מ מהכביש N4. מדיה וקבצים בנושא אובאלה בוויקישיתוף "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
התנועה לטוהר המידות

התנועה לטוהר המידות (תל"מ) היא עמותה רשומה שהוקמה ב-2017 על ידי עו"ד יובל יועז ועו"ד דורון ברקת. מטרותיה הן מאבק נגד "הכרסום בנורמות השלטון התקינות" וחיזוק "עקרונות המשפט, הצדק, זכויות האדם וטובת הכלל במערכות השלטון". פעילות העמותה כוללת עתירות לבג"ץ ופניות לגורמי שלטון שונים. נייר עמדה ללשכת עורכי הדין ולוועדת החוקה של הכנסת, בעניין הצעת חוק להפוך את היועצים המשפטיים במשרדי הממשלה למשרות אמון מטעם השר; מעורבות במאבק של קואליציית ארגונים חברתיים שסיכל את מינויה של עפרה ברכה, שאינה מתאימה לתפקיד, לתפקיד נציבת שירות המדינה התכתבות עם היועץ המשפטי לממשלה במטרה למנוע סחבת בניהול החקירות המתנהלות נגד ראש הממשלה; פניות למשרד המשפטים בבקשה לקיים חקירות ובדיקות בעניינם של נבחרי ציבור לאחר שנחשפו מעשים פליליים לכאורה מצידם; מאבקים למניעת מתן הטבות מפליגות לנבחרי ציבור שהורשעו, בדרך של חנינה או הקלה בעונשם. בקשות חופש מידע בנושאים רבים. בג"ץ 6651/19 התנועה לטוהר המידות נ' ראש הממשלה ואח' עתירה כנגד אישור היועץ המשפטי לממשלה ומבקר המדינה לראש הממשלה לקבלה הלוואה מאיש העסקים ספנסר פרטרידג', מבלי לקבל את אישורה של וועדת ההיתרים. בג"ץ 5639/19 התנועה לטוהר המידות נ' מבקר המדינה ואח'. עתירה כנגד מבקר המדינה בעניין מינוי חברי וועדת ההיתרים בעלי זיקות פוליטיות. בג"ץ 5604/19 התנועה לטוהר המידות נ' ראש הממשלה ואח' עתירה כנגד אי-החזר המענק שקיבל ראש הממשלה מבן דודו נתן מילקובסקי, בניגוד להנחיות וועדת ההיתרים והיועץ המשפטי לממשלה בג"ץ 2848/19 בן מאיר והתנועה לטוהר המידות נ. בנימין נתניהו ואח' עתירה כנגד החלטתו של הנשיא ריבלין להטיל את הרכבת הממשלה על נתניהו. העתירה נדחתה ללא בקשת תגובה מהמשיבים וללא חיוב בהוצאות. בג"ץ 7908/17 התנועה לטוהר המידות נ. ממשלת ישראל ואח'. נידון יחד עם בג"ץ 9203/17 עמותת מעש – לחיזוק והתחדשות השירות הציבורי נ. ממשלת ישראל ואח' - עתירה כנגד החלטת הממשלה בדבר "שיפור הליכי האיוש של משרות בכירות בשירות המדינה ותיקון החלטת ממשלה". העתירה נדחתה ללא חיוב בהוצאות. בג"ץ 8924/18 התנועה לטוהר המידות נ. היועץ המשפטי לממשלה. בעתירה התבקש בג"ץ להורות על חקירתו של נתניהו בתיק 3000. העתירה נדחתה, בקביעה כי "טענות העותרת אינן נשענות על מידע או ראיות כלשהן" והעותרת חויבה בהוצאות המשיבים. בג"ץ 1948/18 התנועה לטוהר המידות נ. היועץ המשפטי לממשלה. בעתירה התבקש לפסול עצמו מטיפול בתיק 4000 עקב קשריו עם ניר חפץ. העתירה נדחתה ללא חיוב בהוצאות. בג"ץ 8853/17 בן מאיר והתנועה לטוהר המידות נ. היועץ המשפטי לממשלה. עתירה להורות ליועץ לפתוח בחקירה פלילית נגד ראש הממשלה בתיק 4000. העתירה נדחתה ללא חיוב בהוצאות. בקשה להותיר את העתירה "תלויה ועומדת", נדחתה אף היא. בסוף 2022 הייתה התנועה שותפה להגשת העתירות בבג"ץ דרעי, שהובילו לפסילת מינויו של אריה דרעי לשר בממשלת ישראל השלושים ושבע. ועד מנהל: עו"ד אביה אלף (יו"ר), אלוף (מיל') יעקב (מנדי) אור, עו"ד בעז ארד, אריה (לייבו) לבנה, עו"ד מלי פולישוק-בלוך, ד"ר דליה צמריון חלק, עו"ד שמואל שנהר. מנכ"ל העמותה הוא עו"ד עומר מקייס. ד"ר עוזי ארד נבחר ליו"ר התנועה ביוני 2018 אך פרש לאחר תקופה קצרה. עו"ד אביה אלף נבחרה לתפקיד במרץ 2019. אתר האינטרנט הרשמי של התנועה לטוהר המידות התנועה לטוהר המידות, ברשת החברתית פייסבוק התנועה לטוהר המידות, ברשת החברתית אקס (טוויטר) התנועה לטוהר המידות, באתר "גיידסטאר ישראל" בג"ץ 8948/22 אילן שיינפלד ואחרים נ' הכנסת ואחרים, ניתן ב־18 בינואר 2023
רמון רוס

רמון רוס אי באדייה (בקטלאנית: Ramón Ros i Badía; נולד ב-2 בפברואר 1981 בברצלונה שבספרד) הוא כדורגלן עבר ספרדי-קטלאני ששיחק בעמדת הקשר האחורי ומאמן כדורגל בהווה. כשחקן ערך את צעדיו המקצועיים הראשונים במדי ברצלונה, בהמשך שיחק גם במדי נומנסיה וליידה לפני שפרש בגיל מוקדם בשל פציעה חמורה שעבר. רוס, יליד ברצלונה, בירת קטלוניה, הצטרף בצעירותו למחלקת הנוער של הקבוצה המקומית דאם. ב-2000 עבר לגאווה, ששיחקה אז בליגה הרביעית. ב-2001 הצטרף לשורות ברצלונה ג', קבוצת המילואים השנייה של ברצלונה. כעבור שנה קודם לקבוצת המילואים הראשונה של המועדון, ברצלונה אתלטיק, שהייתה אז בליגה השלישית. ב-29 במאי 2002 ערך את הופעת הבכורה הלא רשמית במדי הקבוצה הבוגרת של המועדון, כשהשתתף במשחק ידידות בתאילנד. בקיץ 2003 השתתף במשחקי קדם העונה של הקבוצה הבוגרת, אותה אימן פרנק רייקארד ההולנדי. ב-3 בספטמבר ערך את הופעת הבכורה הרשמית, כשנכנס כמחליף לאוסקר לופס הרננדס במשחק הליגה נגד סביליה שהסתיים בתיקו 1-1. למרות הציפיות שיתבסס בקבוצה הבוגרת, המשיך רוס לשחק במדי קבוצת המילואים. ב-14 בינואר 2004 ערך את הופעתו השנייה והאחרונה במדי הקבוצה הבוגרת של ברצלונה, כשנכנס כמחליף במשחק גביע המלך נגד לבאנטה שהסתיים בניצחון 3 - 1 לזכות קבוצתו. במהלך עונת 2004/2005 הושאל רוס לנומנסיה, ששיחקה אז בליגה הראשונה, במטרה לצבור ניסיון מקצועי. במדי קבוצה זו ערך 17 הופעות במסגרת הליגה ועוד הופעה אחת ובודדת במסגרת גביע המלך. נומנסיה סיימה את העונה במקום ה-19 ולפני האחרון ומשום כך ירדה לליגה השנייה. בקיץ 2005 שוחרר רוס מברצלונה וחתם בשורות ליידה שמהליגה השנייה. בעונתו הראשונה בקבוצה הופיע רוס לסירוגין כשחקן הרכב וכשחקן מחליף - הוא ערך 8 הופעות בהרכב הקבוצה ועוד 11 כשחקן מחליף - וקבוצתו ירדה לליגה השלישית בסיום העונה. ב-27 בנובמבר הבקיע את שערו היחיד במדי הקבוצה, בהפסד 3–2 לרקראטיבו ולבה. במאי 2006 קרע רוס את הרצועה הצולבת הקדמית ונותח ימים ספורים לאחר מכן. מפציעה זו לא הצליח להתאושש כראוי, ומשום כך פרש מכדורגל בקיץ 2007, לאחר יותר משנה שבה לא שיחק כלל. לאחר פרישתו ממשחק, החל רוס לעסוק באימון כדורגל. החל מעונת 2010/2011 החל לשמש עוזרו של גארסיה פימיינטה בקבוצת נערים א' ברצלונה. בתפקיד המשיך גם בשתי העונות הבאות, הפעם כעוזרו של קיקה אלברס. בעונת 2013/2014 שב להיות עוזרו של גארסיה פימיינטה, בקבוצת נוער ב'. רמון רוס, באתר BDFutbol רמון רוס, באתר FootballDatabase.eu Ramón Ros fue operado por el doctor Cugat,‏ מונדו דפורטיבו 14.5.2006, עמ' 32 Rubén renueva y Ros abandona, מונדו דפורטיבו, 8.6.2007, עמ' 25 Los héroes de Manchester vuelven a casa, מונדו דפורטיבו, 18.8.2010, עמ' 11 FC Barcelona announces the youth system managers for the 2012/13 season, האתר הרשמי של מועדון הכדורגל ברצלונה, 25.6.2012 Definida la estructura técnica del fútbol base,‏ מונדו דפורטיבו, 21.6.2013
יצחק מאיר שוורץ

הרב יצחק מאיר הכהן שוורץ (י"ח באייר תרכ"ו, 1866 – ז' בניסן ה'תרצ"ו, 1936) היה רב קהילת דראגומירשט (מחוז מרמורש) ומחבר ספרים, על שמם מכונה ה"אמרי יצחק". יצחק מאיר נולד לרב נפתלי שוורץ מחבר "בית נפתלי" מנישואיו הראשונים, ונקרא בשמו של חידושי הרי"ם אשר נפטר מעט קודם לכן. את עיקר תורתו למד אצל אביו. נישא לראצי בתו של הגביר יוסף מרדכי כהנא, מצאצאי מחבר "קונטרס הספקות". בשנת תרנ"ט נפטרה אשתו והוא נישא בשנית לבת דודתה יהודית. מאז שנת תרל"ב (1872), התגורר בכפר דראגומירשט בו התגורר חותנו ושימש כרב העיר באופן בלתי רשמי. בשנת תרס"ג (1903) נתמנה לרב ודיין העיירה ובתפקיד זה שימש עד לפטירתו. מכתביו נדפסה סדרת "אמרי יצחק" ו"כבוד שבת". כן נותרו ממנו כתבי יד ובהם "שיח יצחק" על ספר תהילים. הרב פינחס זליג הכהן שוורץ (השלישי) - אב בית דין קהילת אפהידא (אנ') ומחבר הספר 'זיכרון צדיקים' על יארצייט של רבנים ומאמרי תורת מפיהם לכל יום מימי השנה. נספה בשואה. הרב אברהם יהודה הכהן שוורץ - רב קהילת טופריצה שבמחוז מארוש (בשנים תרס"ט-תש"ד). נספה בשואה. ספר אמרי יצחק על התורה חלק א', מונקאטש תרע"ב ספר אמרי יצחק (דרושים) חלק א', סאטמר תר"ץ ספר אמרי יצחק (דרושים) חלק ב', סאטמר תר"ץ ספר אמרי יצחק (דרושים) חלק ג', סאטמר תרצ"ד ספר כבוד שבת על מסכת אבות, סיגט תרפ"ה ספר כבוד שבת על זמירות שבת, סיגט תרפ"ה משפחת הכהן שוורץ נפתלי בן מנחם, בין חידושי הרי"ם לקול אריה, הצופה, 4 ביוני 1965 יהודה שוורץ, מורשת רבני הונגריה, חדרה תשמ"ז, עמ' 255 ש"י גרוס ויצחק יוסף כהן, מאראמרוש, תל אביב תשמ"ג, עמ' סז, ועמ' 161 'ר' יצחק מאיר ב"ר נפתלי הכהן שוורץ', בתוך: יצחק יוסף כהן, חכמי טראנסילוואניה, מכון ירושלים תשמ"ט, עמ' 241–242 יצחק יוסף כהן, חכמי הונגריה והספרות התורנית בה, מכון ירושלים תשנ"ז, עמ' 554 'שוורץ הרב יצחק מאיר הכהן בן נפתלי', בתוך: ברוך טרקטין ולוסיאן-זאב הרשקוביץ (עורכים), אנציקלופדיה ליהדות רומניה, כרך ב, מוסד הרב קוק תשע"ב, עמ' 786–787 The Marmorosh Book; In Memory of 160 Jewish Communities Pages 161-162. ישנם ספרים של מחברים אחרים בשם זהה. 'ר' פנחס זעליג ב"ר יצחק מאיר הכהן שוורץ', בתוך: יצחק יוסף כהן, חכמי טראנסילוואניה, מכון ירושלים תשמ"ט, עמ' 244 'ר' אברהם יהודה ב"ר יצחק מאיר הכהן שוורץ', בתוך: יצחק יוסף כהן, חכמי טראנסילוואניה, מכון ירושלים תשמ"ט, עמ' 236-237
טונגה (קמרון)

טונגה (בצרפתית: Tonga) היא עיירה שנמצאת באזור המערב שבקמרון. העיירה נמצאת כ-90 ק"מ מבירת האזור באפוסם וכ-200 ק"מ מבירת המדינה יאונדה. בנוסף, העיירה נמצאת כ-182 קילומטרים מהגבול של קמרון עם ניגריה. טונגה ממוקמת ליד הכביש הלאומי N4. 98% מהתושבים בטונגה הם חקלאים שעבודים בשדות קקאו וקפה. בטונגה יש קניון ותחנת דלק. Información demográfica de Camerún ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
תמנוגאלת

תמנוגאלת (בתשליחית: ⵜⴰⵎⵏⵓⴳⴰⵍⵜ, בערבית: تامنوگالت; תעתיק לטיני: Tamnougalt) היא קסבה ונווה דקלים בהרי האטלס, בלב עמק נהר דרע (אנ') במרוקו, כ-75 קילומטרים דרום-מזרחית מורזאזאת וכ-350 קילומטרים מדרום לרבאט. משמעות השם בשפה התשליחית הוא "נקודת מפגש". הקסבה קרובה לאגדז, למרגלות ג'בל כיסאן (Kissane, אנג'). היישוב שימש בעבר בירה של אזור מזגויטה (Mezguita) והיה מקום מושבם של מספר שליטים מקומיים, קאידים. מדי שנה, בשבוע הראשון של חודש אוקטובר, מתקיים פסטיבל מוסם אלמה, פסטיבל תרבותי ודתי לכל כפרי האזור. ההיסטוריה של תמנוגאלת כרוכה בזו של נווה המדבר שהייתה בירתה. לא ידוע מתי נבנתה הקסבה. תפקידה הפוליטי והכלכלי החל עם בואו של טאלב אל חסן אשר מונה לקאיד על ידי הסולטן העלווי במאה ה-18. בניו הצליחו לשמור על השליטה באזור עד עמק הדאדס עד לעצמאותה של מרוקו. בשנת 1874 הקאיד של האזור גורש משטח ורזאזאת ידי הקאיד החדש ממשפחת Telouet, טאמי אל גלאווי (אנ') אשר עתיד למלא תפקיד משמעותי באזור דרע ומרקש. המלאח של תמנוגאלת שוכן בצד המזרחי של נהר הדרע, מול אגדז, ובשנות ה-50 של המאה ה-20 היו בו כ-210 יהודים. במלאח התקיים תלמוד תורה בשם "אהלי יוסף יצחק". הגאוגרף יאקות אל חמאויי ציין כי הרוב המוחלט של הסוחרים בעמק הדרע היו יהודים. היהודים היו בעלי חלקות אדמה אותה עיבדו בשותפות עם שכניהם הערבים. חלקם עסקו במסחר בתמרים. בבית העלמין היהודי, הנמצא על גבעה סמוכה, קבורים בני איית אל כהן (שבט כהן) אליהם פנו בעיקר לריפוי מחלות עיניים, והם מקודשים גם למוסלמים, וכן רבי יוסף דהאן אזילאל. הקבורה בבית העלמין נערכה בשיטה המוסלמית ללא מצבות. ברברים (קבוצה אתנית) יהדות מרוקו שפות ברבריות רחל אליאור, מקובלי דרעא, פעמים: רבעון לחקר קהילות ישראל במזרח, חוברת 24(תשמ"ה 1985), עמודים 36–73. גרסה מקוונת של המאמר זמינה במאגר JSTOR יששכר בן עמי, הערצת הקדושים בקרב יהודי מרוקו, הוצאת מאגנס, ירושלים, תשמ"ד 1984. (הספר בקטלוג ULI) חיים זאב הירשברג, מארץ מבוא השמש: עם יהודי אפריקה הצפונית בארצותיהם, המחלקה לענייני הנוער והחלוץ של ההסתדרות הציונית, ירושלים, תשי"ז, 1957 מדיה וקבצים בנושא תמנוגאלת בוויקישיתוף חיים זאב הירשברג, מארץ מבוא השמש, ההסתדרות הציונית, ירושלים, 1957 באתר הספרייה הלאומית Jewish Virtual Library: Dra Agdz et l’histoire des caïds des Mezguita קהילת יהודי דרע באתר בית התפוצות castlesintheworld, moussem Ellama Tamnougalt | castlesintheworld (באיטלקית) Edith Kohlbach, Reisehandbuch Marokko, Edith Kohlbach-Reisebücher, 2006, p. 438 קהילת יהודי דרע, באתר בית התפוצות חיים זאב הירשברג, מארץ מבוא השמש, ההסתדרות הציונית, 1957, עמ' 106 Dra, www.jewishvirtuallibrary.org יששכר בן עמי, הערצת הקדושים בקרב יהודי מרוקו, ירושלים: מאגנס, תשמ"ד 1984, עמ' 392
פונטם

פונטם (בצרפתית: Fontem) הוא כפר בקמרון שנמצא באזור דרום-מערב. הכפר נמצא כ-241 קילומטרים מעיר הבירה יאונדה וכ-161 קילומטרים מבירת האזור בואאה. הטמפרטורה הממוצעת היא 18 מעלות צלזיוס. החודש הכי חם הוא פברואר (20 מעלות צלזיוס). החודש הכי קר הוא יוני (16 מעלות צלזיוס). כמות המשקעים הממוצעת היא 2,011 מילימטרים בשנה. חודש ספטמבר הוא החודש שיש בו הכי הרבה גשם (348 מ"מ גשם), וחודש ינואר הוא החודש שיש בו הכי פחות גשם (18 מ"מ גשם). פונטם נמצא ליד הכביש האזורי P19. בפונטם, ישנו בית חולים קטן הפועלת על ידי קבוצת מיסיון המכיל כ-120 מיטות. בבית החולים, יש שירות אשפוז נרחב שמטפל בעיקר במלריה, במחלת השינה, בשחפת, בטיפואיד וב-HIV‏. מדיה וקבצים בנושא פונטם בוויקישיתוף Michael Ayotte and Charlene Ayotte, Sociolinguistic language survey of Ngwe: Fontem, Alou, and Wabane Subdivisions, Lebalem Division, South West Province, SIL Electronic Survey Reports, 2003 (באנגלית) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) "Mary Health of Africa hospital Fontem". אורכב מ-המקור ב-2018-11-17. נבדק ב-2019-01-19. ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
קריפיפסטה

קְרִיפִיפַסְטָה היא סוג של אגדה אורבנית הקשורה באימה המופצת ברשת האינטרנט בשיטת העתק והדבק, המכונה גם קופי פסטה. עם התפשטות האינטרנט והמחשב האישי, גולשים כתבו והפיצו סיפורי אימה ברחבי פורומים שונים. הקריפיפסטות היו גלגול של האגדות האורבניות והצ'יזבטים במרחב האינטרנטי. משום שאנשים נטו להפיץ אותם בשיטת העתק והדבק ולכן זכו לכינוי "קופיפסטה" (הלחם של Copy ו-Paste) או "קריפיפסטה" (הלחם של Creepy ו-Paste). מדובר בסיפורי אימה מפחידים ומטרידים שלעיתים רבות מתחזים לסיפורים אמיתיים. סיפורי הקריפיפסטה הפכו לתופעה אינטרנטית רחבה, והשפעתם הפכה לקריטית עד כדי כך שכמה ניסיונות רצח של נערים התרחשו בעקבות הדמות "סלנדרמן", שאף היא מקורה ב"קריפיפסטה". כמו עם אגדות אורבניות, גם על חלק מקריפיפסטות נטען שמדובר במקרים אמיתיים לחלוטין. מדיה וקבצים בנושא קריפיפסטה בוויקישיתוף מדור "קריפיפסטה" חדש: והפעם – "חסרת ההבעה", באתר ‏מאקו‏, 1 בספטמבר 2016 מירי פרקס, ‏קריפיפסטה: האגדות האורבניות של הדור שלנו, באתר ‏מאקו‏, 18 בפברואר 2016 ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
יואב תלם

יואב תלם (נולד בשנת 1973) הוא קצין במשטרת ישראל בדרגת תת-ניצב, המכהן כסגן ראש אגף המודיעין והחקירות במשטרת ישראל. תלם נולד בקריית חיים. שירת במשטרת ישראל כמשפטן באגף החקירות והמודיעין, עוזר לעניינים משפטיים לראש האגף, אז ניצב דודי כהן ובהמשך ניצב יוחנן דנינו. בשנים 2010–2011 שירת כראש מפלג ביאח"ה בזמן חקירה בפרשת הולילנד בדרגת סגן ניצב. ב-2011 מונה לעוזרו של המפכ"ל יוחנן דנינו. בשנת 2013 מונה לראש זרוע חקירות ביאחב"ל. בתפקיד זה ניהל את חקירת פרשת 512. בשנת 2016 מונה לראש זרוע חקירות ביחידה הארצית למאבק בפשיעה הכלכלית. בתפקידו זה ניהל את חקירת פרשת הצוללות וחקירת השר חיים כץ.. בתחילת 2018 ניהל את החקירה בתיק 4000. בנובמבר 2018 מונה לראש היחידה הארצית לחקירות הונאה. בפברואר 2019 הועלה לדרגת תת-ניצב. ב-2021 מונה לסגן ראש אגף המודיעין והחקירות. בספטמבר 2024 במסגרת סבב מינויים במשטרה המשרד לביטחון לאומי איתמר בן גביר קיבל את המלצתו של המפכ"ל דניאל לוי למנות את תלם לתפקיד הממונה למאבק בפשיעה בחברה הערבית. תלם הוא עורך דין בעל תואר ראשון ושני במשפטים ובוגר תוכנית קרן וקסנר ללימודי תואר שני בממשל ציבורי בבית הספר לממשל על שם קנדי באוניברסיטת הרווארד. פרוטוקול מס' 223, מישיבת ועדת החוקה, חוק ומשפט, מיום רביעי, כ"ח באייר, התשס"ד (19 במאי 2004) בשעה 09:30, אתר נבו ישיבת ועדה של הכנסת ה-17 מתאריך 23/10/2006 תקנות סדר הדין הפלילי (סמכויות אכיפה - חיפוש בגוף ונטילת אמצעי זיהוי) (המאגר ואבטחתו, עיון בו, מחיקה, ביעור והפקה חוזרת), התשס"ו-2006, אתר כנסת פתוחה תומר זרחין, עד המדינה בפרשה השוחד החדשה ברשות המסים: ש"ד, דמות המפתח מהולילנד, באתר הארץ, 17 בפברואר 2011 אלי סניור, המיליונים שמסתירים את רצח הסוכן של דנינו, באתר ynet, 4 באוקטובר 2013 אבי אשכנזי‏, הקצין שיכריע בתיקי נתניהו: מינויים חדשים בצמרת המשטרה, באתר וואלה, 24 ביולי 2018 נעמה סיקולר ותומר גנון, חברות ממשלתיות: זו יחידת המשטרה שמחפשת אתכן, באתר כלכליסט, 3 במאי 2017 סבב מינויים לפיקוד הבכיר במשטרת ישראל, אתר משטרת ישראל, 24 ביולי 2018 אבי אשכנזי‏, מתנת פרידה? שני העוזרים של דנינו ילמדו בארה"ב - על חשבון המשטרה, באתר וואלה, 10 באוגוסט 2015
פרומפטואריום איקונום אינסיגניאורום

פרומפטואריום איקונום אינסיגניאורום (בלטינית: Promptuarium Iconum Insigniorum) הוא ספר באיקונוגרפיה שנכתב על ידי גיום רוייה (Guillaume Rouillé), ופורסם בליון שבצרפת ב־1553. היצירה כוללת פורטרטים שעוצבו כמדליות וביוגרפיות קצרות של דמויות בולטות רבות. אף על פי שג'וליאן שרמן (Julian Sharman), מחבר הספר "הספרייה של מרי מלכת הסקוטים", סבר שאין בספר עניין נומיסמטי, הוא מציין ש"יצירה זו הוכרזה כאחת הפלאים של תחריטי עץ מוקדמים". הספר כולל, בסך הכול, 950 דיוקנאות בחיתוכי עץ. רבות מן הדמויות הן ממוצא אנגלי. הדמויות מתחילות באדם וחוה. בהקדמה משבח המו"ל את היצירה. "Abhandlungen Der Königlich Preussischen Akademie Der Wissenschaften, Philosophisch-Historische Classe." Verlag der Königlichen Akademie der Wissenschaften, 1908. Sharman, Julian. The library of Mary Queen of Scots. E. Stock, 1889. Stark, John Mozeley. A Catalogue of Foreign and English Theology ...: A Collection of Aristotelic, Scotist, Thomist, and Other Writers from the Twelfth to Eighteenth Century ... Specimens of Early Typography ... and a Few Miscellaneous Works .... J.M. Stark, 1871. מדיה וקבצים בנושא פרומפטואריום איקונום אינסיגניאורום בוויקישיתוף Prima pars Promptuarii iconum insigniorum à seculo hominum, subjectis eorum (Google Books) השם המלא: Prima pars Promptuarii iconum insigniorum à seculo hominum, subiectis eorum vitis, per compendium ex probatissimis autoribus desumptis Sharman, p. 153. Sharman, p. 152. Stark, p. 118. "Promptuarii Iconum insigniorum a Seculo Hominum, with 950 fine woodcut medallion portraits (many English)." "Abhandlungen Der Königlich Preussischen Akademie Der Wissenschaften, Philosophisch-Historische Classe.", p. 3. "I. In der Prima pars promptuarii iconum insigniorum a seculo hominum, subiectis eorum vitis, per compendium ex probatissimis autoribus desumptis. Lugduni, apud Gulielmum Rovillium 15 5 3 beginnt die Reihe der kleinen münzenartig gezeichneten Holzschnittbildchen mit Adam, neben den zunächst Eva gestellt ist. In der Vorrede rühmt der Verleger den Nutzen seines Werkes, und sein Latein mit einigen griechischen, freilich nicht immer in ganz richtiger Gestalt erscheinenden Zieraten schmückend, bemerkt er..."
פרובלסודון

פרובלסודון (שם מדעי: Probelesodon) הוא סוג של תראפסיד אשר נמצא ב-1969 בחפירות בפרובינציה לה ריוחה ובפארק הלאומי איסצ'יגואלסטו שבארגנטינה ובכמה חפירות בריו גראנדה דו סול, בברזיל. הוא חי בתור הטריאס לפני 245–216.5 מיליון שנה. המאובנים שנמצאו כללו גולגולת בעלת ראש מוארך. במשך הזמן התגלו 4 מינים שלו. יצור זה השתייך לקיינודונטיים שהיו דומים ליונקים הראשונים ואולי היו מכוסי שיער. הוא היה בעל מבנה גולגולת מוארך ובעל גפיים קטנות באורך של חצי מטר. ככל הנראה הוא היה אוכל-כול ואולי היה שודד ביצי זוחלים גדולים שחיו בתקופתו. היצור היה בעל דו-צורתיות זוויגית על סמך הבדלים קטנים במבנה הגולגולת. הוא חי במרכז וסוף הטריאס ונכחד בסופו עקב תחרות עם מיני ארכוזאורים מצליחים יותר כמו ראשוני הדינוזאורים. יצור זה הופיע בסדרה מהפכת הדינוזאורים. מדיה וקבצים בנושא פרובלסודון בוויקישיתוף פרובלסודון, באתר GBIF (באנגלית)
Twerk

Twerk (בעברית: טוורק) הוא סינגל שהוקלט על ידי צמד ההיפ הופ האמריקאי סיטי גירלז, ביחד עם הראפרית האמריקאית קארדי בי. השיר יצא לאור ב-8 בינואר 2019, כסינגל מתוך אלבומו השני של הצמד, Girl Code. מקור השם הוא בריקוד הטוורק. עם יציאתו נכנס השיר אל המקום ה-29 במצעד הבילבורד הוט 100, וה-14 במצעד שירי ה-R&B/היפ-הופ. השיר נכתב על ידי קארדי בי, ריקו לאב, ססיל קירבי, דרווין טרנר, קרשה בראונלי וג'טאביה ג'ונסון והופק על ידי מר. נובה וריקו לאב. האודיו של השיר יצא לאור ב-15 בנובמבר 2018, והועלה לערוץ היוטיוב של סיטי גירלז. בנוסף לכך, השיר הוא שיר בסגנון ההיפ הופ. הווידאו קליפ המלא של השיר בוים על ידי דאפס ושרה לקומבה ופורסם לראשונה ב-16 בינואר 2019. בקליפ ניתן לראות את סיטי גירלז ואת קארדי בי מבצעות טוורקינג, כשם השיר. חלק מן הקליפ צולם ביאכטה, אשר לאורכו מפליגה בים. נכון לדצמבר 2019, מונה הצפיות של הקליפ עומד על למעלה מ-120 מיליון צפיות. Twerk, במסד הנתונים הקולנועיים IMDb (באנגלית) Twerk, באתר Last.fm (באנגלית) מידע על היצירה "Twerk" באתר מיוזיק בריינז מידע על היצירה "Twerk" באתר Discogs מילות השיר "Twerk" באתר Genius סרטון השיר "Twerk" באתר יוטיוב Girl Code by City Girls (באנגלית אמריקאית), נבדק ב-2019-01-19 השיר במצעד הבילבורד הוט 100 השיר במצעד שירי ה-R&B\היפ הופ City Girls (Ft. Cardi B) – Twerk (באנגלית), נבדק ב-2019-01-19 CityGirlsVEVO, City Girls - Twerk (Audio) ft. Cardi B, נבדק ב-2019-01-19 Top 40 Rhythmic Future Releases | R&B Song and Hip-Hop Music Release Dates | ..., web.archive.org, ‏2019-01-06 CityGirlsVEVO, City Girls - Twerk ft. Cardi B (Official Music Video), נבדק ב-2019-01-19 Gold & Platinum, RIAA (באנגלית) Top 40 Rhythmic Future Releases | R&B Song and Hip-Hop Music Release Dates | ..., web.archive.org, ‏2019-01-06
מתנות קטנות

"מתנות קטנות" הוא פזמון שנכתב על ידי נעם חורב, והולחן ובוצע על ידי רמי קלינשטיין. השיר יצא לאור בשנת 2014. את השיר כתב נועם חורב בעת ששהה בחופשה בתאילנד, במהלך יום שישי מתוך געגועים לאווירה ביום שישי בישראל לפני כניסת השבת. לדברי רמי קלינשטיין הוא התכוון להוציא את השיר "בוקר טוב ילד", אך מכיוון שהזמר מוקי הוציא בזמן הזה את הלהיט "ילד של אבא", הוא בחר שלא להוציא את השיר, ובמקומו הקליט את השיר "מתנות קטנות" ו"ילד טוב אבא" יצא כסינגל מאוחר יותר. "מתנות קטנות" היה הסינגל השלישי שיצא מאלבומו של קלינשטיין הנושא את שמו. השיר מתאר אווירת יום שישי אחר הצהריים לקראת כניסת השבת. בשיר משולב קטע קצר מתוך קידוש ליל שבת. על כך סיפר קליינשטיין: "השיר מתאר ישראליות, את התופעה המיוחדת בארץ ביום שישי, שהכל עובר הילוך. כבר לקראת ארבע-חמש אחר הצהרים אין תנועה, אין את הרעש הזה, אתה יכול לשמוע את השקט. אנשים כבר בבית, עם העיתונים על המרפסת או בסלון. יש את המנוחה הישראלית הזו של כניסת השבת. כשהייתי ילד ביום שישי היה גם קידוש, היה ביחד משפחתי, זה העניין. השיר הזה מדבר על ישראליות. לא תמצא את זה בניו יורק, ברלין או פריז, שם שישי הוא כמו חמישי. זה מיוחד לישראלים". השיר הגיע במצעד השנתי של גלגלצ לשנת תשע"ד (2014) למקום השלישי. מידע על היצירה "מתנות קטנות" באתר מיוזיק בריינז מילות השיר, באתר שירונט יוסי חרסונסקי, רמי קלינשטיין, מתנות קטנות (מילים: נועם חורב לחן, עיבוד והפקה - רמי קלינשטיין, ינואר 2014), באתר יוסימיוסיק יהל כהן, האזינו: רמי קליינשטיין מפנק במתנות קטנות, באתר פרוגי, 10 בינואר 2014 נועם חורב מספר על כתיבת השיר 'מתנות קטנות' - מכללת BPM, בערוץ היוטיוב של מכללת BPM קארפול קריוקי - רמי קליינשטיין, בערוץ היוטיוב של תאגיד השידור הישראלי אסף נבו, ‏רמי קלינשטיין מפרגן לריטה ושר "מתנות קטנות", באתר ‏מאקו‏, 8 בינואר 2014
זלמבדלסטס

זלמבדלסטס (שם מדעי: Zalambdalestes; מילולית: "דמוי-למדא שודד") הוא סוג של יונק פרימיטיבי אשר חי בתור הקרטיקון, בסוף עידן המזוזואיקון. יונק זה לא היה קרוב לאף יונק מודרני, אך היה קרוב מעט ליונקי שליה יותר מאשר ליונקי הכיס. מאובניו נמצאו במונגוליה ותוארו בידי החוקרים ויליאם קינג גרגורי וג'ורג' גיילורד סימפסון ב-1926. בסוג זה נמצא מין יחיד - Zalambdalestes lechei. יונק קטן זה הגיע לאורך 20 ס"מ עם ראש באורך 5 ס"מ. הוא היה בעל רגליים ארוכות, חרטום ארוך, ראש קטן וניבים גדולות בפיו. הוא היה בעל כפות גדולות ברגליו הקדמיות ועוד יותר ארוכות אולי באחוריות. ייתכן שהתנהג וחי בדומה לארנבון מודרני אך הוא היה צד חרקים, שאותם חיפש בצמחיית היער של מונגוליה הקדומה. היונק היה בעל פלג גוף תחתון בעל מאפיינים המזכירים יותר את חיות הכיס או את יונקי הביב מאשר בעלי שליה רגילים, אך כנראה, היה שייך לקבוצה קרובה אליהם. מדיה וקבצים בנושא זלמבדלסטס בוויקישיתוף זלמבדלסטס, באתר האנציקלופדיה של החיים (באנגלית) זלמבדלסטס, באתר GBIF (באנגלית)